สำนักงานประกันสังคม ยกระดับการบริการ จ่ายเงินทดแทนผ่านระบบพร้อมเพย์ เริ่ม 12 กันยายนนี้
นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า สำนักงานประกันสังคม ยกระดับการให้บริการเพิ่มช่องทางการจ่ายเงินประโยชน์ทดแทนกองทุนประกันสังคม กรณีเจ็บป่วย คลอดบุตร ทุพพลภาพ ตาย และว่างงาน ให้กับผู้ประกันตนมาตรา 33 มาตรา 39 และผู้มีสิทธิผ่านระบบพร้อมเพย์ เริ่มตั้งแต่วันที่ 12 กันยายน 2565 เป็นต้นไป เพื่อเพิ่มความสะดวกรวดเร็ว โปร่งใส และลดความผิดพลาด เนื่องจากปัจจุบันจำนวนผู้ใช้อินเทอร์เน็ต ผ่านอุปกรณ์สื่อสารเคลื่อนที่อยู่ในระดับสูง ทำให้สัดส่วนของการดำเนินธุรกรรมผ่านช่องทางออนไลน์ การชำระค่าสินค้าและบริการ รวมถึงการรับบริการจากภาครัฐมีสัดส่วนที่เพิ่มขึ้น สอดคล้องกับเป้าหมายของรัฐบาลที่มุ่งส่งเสริมและสนับสนุนบูรณาการทำงานของหน่วยงานภาครัฐให้สามารถการเปิดเผยข้อมูลภาครัฐผ่านเทคโนโลยีดิจิทัล โดยหลายๆ หน่วยงานได้ขับเคลื่อนนโยบายรัฐบาลดิจิทัลจนเกิดผลเป็นรูปธรรม สร้างความพึงพอใจต่อประชาชนผู้มาใช้บริการผู้ประกันตนไม่ต้องยื่นสำเนาหน้าบัญชีเงินฝากธนาคารกับสำนักงานประกันสังคมในการขอรับประโยชน์ทดแทน แต่ต้องลงทะเบียนพร้อมเพย์ด้วยเลขบัตรประจำตัวประชาชนกับธนาคารที่ผู้ประกันตนเปิดบัญชีไว้ได้ทุกธนาคาร โดยสามารถยื่นเอกสารขอรับประโยชน์ทดแทนได้ที่ สำนักงานประกันสังคมทุกจังหวัด สอบถามข้อมูลเพิ่มเติม โทร.1506 ตลอด 24 ชั่วโมง